Сельджукаш кхийтира, керла эскар кхаьчний, амма могӀанаш нисдан ца кхиира. ТӀехьашхула йуккъе йетташ жӀарахоша хьаьшира церан аьрру агӀо. Боэмундан гӀелделлачу эскаран дог айаделира, тӀелетира гӀоьнна кхаьчна жӀарахой мостагӀчунна тӀехьа гича. Сельджукийн аьрру тӀам керсталлин шина эскарна йукъаӀевдинера. ЖӀарахой тӀехьаидира бевддачу мостагӀашна, церан лагерь схьайаьккхира.